text: Quant Cléomadès entendi
   PageV01P253
   Son pere qui parole ainsi,
   Sachiez moult li plot durement
   Que si très debonairement
   Li donne del aler congié.
   À genous l'en a merciié,
   Et li a bien en couvenant
   Que il fera tout son commant ;
   À son povoir s'en penera
   Par tous les lieus où il venra ;
   À honnour faire iert ententiex,
   De ce ne soit de riens doutiex ;
   Et li promet qu'il revenra
   Dedenz l'an, se essoigne n'a
   De prison ou de maladie.
   Et Marcadigas li otrie,
   Et dist, oiant tous : "Je vous gré
   La voie à mouvoir à vo gré."
   Et Cléomadès, sans targier,
   Fist son afaire apareillier.
  